INSET วิ่งต่อ 6% ลุ้นรับ 2 บิ๊กโปรเจก ดันกำไรปี 66 โตทะลุ 20%
INSET วิ่งต่อ 6% ลุ้นรับ 2 บิ๊กโปรเจก ทั้งงานเสาสาย จาก “TRUE-DTAC” งานดาต้าเซ็นเตอร์จาก “GULF–SINGTEL–ADVANC” โบรกคาดดันกำไรปี 66 โต 26% แนะนำ “ซื้อ” เป้า 4.10 บ.
INSET วิ่งต่อ 6% ลุ้นรับ 2 บิ๊กโปรเจกจาก “TRUE-DTAC” พ่วง “GULF–SINGTEL–ADVANC” ดันกำไรปี 66 โตทะลุ 20%
7 ก.พ. 2566

ผู้สื่อข่าวรายงานว่า วันนี้ (7 ก.พ.66) ราคาหุ้นบริษัท อินฟราเซท จำกัด (มหาชน) หรือ INSET ล่าสุด ณ เวลา 10:31 น. อยู่ที่ระดับ 3.82 บาท บวก 0.22 บาท หรือ 6.11% สูงสุดที่ระดับ 3.82 บาท ต่ำสุดที่ระดับ 3.64 บาท ด้วยมูลค่าซื้อขาย 114.19 ล้านบาท

ทั้งนี้บล.โนมูระ พัฒนสิน ระบุในบทวิเคราะห์ มอง Slightly Positive จากสัญญาณที่จะเห็น INSET กลับมารับงานใหม่ๆ ได้มากขึ้นในปี 66 กรณี TRUE และ DTAC คาดช่วยให้ INSET กลับมารับงานที่ได้ประจำจากกลุ่ม TRUE อาทิ งานเสาสาย และงานโครงสร้างพื้นฐานอื่นๆ นับจากนี้ ขณะที่มีโอกาสได้งานมูลค่าสูงขึ้นกว่าในอดีต ตามขนาดธุรกิจหลังควบรวมที่ใหญ่ขึ้น ขณะที่มีโอกาสได้งานมูลค่าสูงขึ้นกว่าในอดีต ตามขนาดธุรกิจหลังควบรวมที่ใหญ่ขึ้น
รวมทั้งกรณีโครงการ Data Center ของ GSA ซึ่งเป็นบริษัทร่วมทุนของทั้ง 3 บริษัท GULF-Singtel-ADVANC ภายใต้การสร้าง Data Center ขนาดใหญ่ที่ปกติต้องใช้เวลาราว 1-2 ปี สะท้อนการประมูลควรจะเกิดขึ้นภายในปี 66 อิงสมมติฐานอนุรักษ์นิยม คือ มูลค่าลงทุน Data Center ขนาด 1 MW จะอยู่ที่ราว 300 ล้านบาท มูลค่าการลงทุนทั้งโครงการจะอยู่ที่ 6 พันล้านบาท อิงสมมติฐานการลงทุนแบ่งทยอย 4 เฟส เท่ากับ เม็ดเงินลงทุนเฟสละ 1.5 พันล้านบาท ถือมีนัยฯ ต่อฐานรายได้ INSET ปี 65 คาดที่ 1.2 พันล้านบาท โดย INSET มีข้อได้เปรียบในฐานะที่เคยรับงาน ADVANC
ทั้งนี้คาดการณ์กำไรปี 66 ฟื้นตัว 26% เมื่อเทียบจากปีก่อน อยู่ภายใต้สมมติฐานรายได้ 1.45 พันล้านบาท ปัจจุบันราว 50% รองรับจาก Backlog ที่มี 1 พันล้านบาท ที่เหลือจะมาจากการรับรู้จากสมมติฐานงานใหม่ที่จะรับปี 66 ราว 1.6 พันล้านบาท กรณีได้งาน GSA (ยังไม่รวมในประมาณการ) ภายใต้สมมติฐานได้งาน 1.5 พันล้านบาท ทุก 10% ที่ส่งมอบงานได้ในปี 66 อิง Net Margin 10% จะเปิด Upside กำไรและมูลค่าหุ้นปี 66 ที่ 9.9%
สำหรับแนวโน้มกำไรไตรมาส 4/66 ที่ยังไม่เห็นภาพฟื้นตัว กอปรกับการรับงานใหม่ยังต้องรออีกความชัดเจนเพื่อเปิด Upside สูงขึ้น จึงแนะนำ “Trading Buy” ภายใต้ราคาเป้าหมายปี 66 ที่ 4.1 บาท